ตอนนี้หนูอายุ 13 ปี อยู่ม.2 ตั้งเเต่เกิดมายังไม่เคยเป็นประจำเดือน เพื่อนเป็นกันหมดเเล้วมีเเค่หนู เเต่หนูมีหน้าอกเเล้ว เป็นสิว ตกขาวมาตั้งเเต่ม.1 หนูกังวลว่าตัวเองจะไม่เป็นประเดือนเพื่อนชอบล้อ เลยกังวลมากค่ะ?
สวัสดีค่ะ หากอายุ 13 ปีแล้ว ยังไม่เคยมีประจำเดือนมา แต่เริ่มมีพัฒนาการทางเพศแล้ว เช่น มีขนที่รักแร้ มีขนที่หัวหน่าว มีเต้านมเกิดขึ้น หัวนมขยาย สะโพกขยาย รวมถึงการมีสิว ก็ถือว่ายังปกติดี ควรให้รอจนถึงอายุ 15 ปีก่อน หากประจำเดือนยังไม่มา จึงจะถือว่าผิดปกติ และต้องไปพบแพทย์เพื่อหาสาเหตุค่ะสำหรับการมีตกขาว คือการที่มีของเหลวไหลจากช่องคลอดโดยไม่ใช่เลือดประจำเดือน ของเหลวนี้ถูกขับออกมาจากต่อมผลิตเมือกที่อยู่บริเวณปากมดลูกเพื่อสร้างความชุ่มชื้นในช่องคลอด ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยได้ แต่จะไม่มีกลิ่นเหม็น โดยปกติการมีตกขาวจะเริ่มเมื่อเข้าสู่วัยเจริญพันธ์ ดังนั้นการเริ่มมีตกขาว แสดงว่าร่างกายเริ่มมีการผลิตฮอร์โมนเพศแล้ว และประจำเดือนก็น่าจะมาในอนาคตอันใกล้นี้ค่ะ